NARIADENIE RADY (EHS) č. 1332/90
zo 14. mája 1990,
ktorým sa mení a dopĺňa nariadenie (EHS) č. 1469/70, ktorým sa určujú percentá a množstvá tabaku prevzaté intervenčnými agentúrami a percento produkcie tabaku spoločenstva, pri prekročení ktorého sa uplatňuje postup ustanovený v článku 13 nariadenia (EHS) č. 727/70
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 727/70 z 21. apríla 1970 o spoločnej organizácii trhu so surovým tabakom[1], naposledy zmenené a doplnené nariadením (EHS) č. 1329/90[2], najmä na jeho článok 3 ods. 3 a 6,
so zreteľom na návrh Komisie[3],
keďže nariadenie (EHS) č. 1469/70[4], naposledy zmenené a doplnené nariadením (EHS) č. 2269/88[5], určuje percentá a množstvá tabaku prevzaté intervenčnými agentúrami a percento produkcie tabaku spoločenstva, pre ktoré bolo prijaté rozhodnutie o poskytnutí prémie a pri prekročení ktorého sa uplatňujú nástroje riadenia trhu s tabakom ustanovené v článku 13 nariadenia (EHS) č. 727/70;
keďže nariadenie Rady (EHS) č. 1331/90[6] ustanovuje najmä, že odroda hybridy Badischer Geudertheimer, v súčasnosti zaradená pod poradové číslo 1 (Badischer Geudertheimer a jej hybridy), sa preradí pod poradové číslo 11 a) Forchheimer Havana II c), 11 b) Nostrano del Brenta, 11 c) Resistente 142 a 11 d) Gojano; keďže v dôsledku tohto preradenia by sa percentá a množstvá pre tieto odrody mali upraviť;
keďže percento produkcie spoločenstva, pre ktoré bolo prijaté rozhodnutie o poskytnutí prémie a pri prekročení ktorého sa uplatňujú nástroje riadenia trhu s tabakom, bolo určené vo výške 115 %; keďže vzhľadom na celkovú úroveň produkcie a predvídateľný odbyt by sa toto percento malo ďalej znížiť na 110 %; keďže zvýšenie produkcie o 10 % berie dostatočne do úvahy dopad klimatických zmien na produkciu,
PRIJALA TOTO NARIADENIE:
Článok 1
Nariadenie (EHS) č. 1469/70 sa týmto mení a dopĺňa takto:
1. Článok 2 sa nahrádza takto:
"Článok 2
Percento uvedené v článku 13 ods. 5 nariadenia (EHS) č. 727/70 sa týmto určuje na 110 %."
2. V prílohe sa text týkajúci sa poradových čísel 1 a 11 nahrádza textom, ktorý tvorí prílohu k tomuto nariadeniu.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev.
Bude sa uplatňovať od úrody roku 1990.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 14. mája 1990